
RĪGAS DOME

Rātslaukums 1, Rīga, LV-1539, tālrunis 67012222, e-pasts: riga@riga.lv

LĒMUMS
Rīgā

27.04.2022.

        Nr. 1494

  (prot. Nr. 57, 41. §)

Par Rīgas valstspilsētas pašvaldības investīciju projektu higiēnas prasību nodrošināšanai Rīgas valstspilsētas pašvaldības sešās pirmsskolas izglītības iestādēs

 un vienā vispārējās izglītības iestādē īstenošanu

Pamatojoties uz likuma “Par pašvaldībām” 21. panta pirmās daļas 19. punktu, likuma “Par pašvaldību budžetiem” 22. un 22.1 pantu, Publiskas personas finanšu līdzekļu un mantas izšķērdēšanas novēršanas likuma 3. pantu, likuma “Par valsts budžetu 2022. gadam” 10. panta trešo daļu, Ministru kabineta 22.02.2022. noteikumu Nr. 143 “Noteikumi par kritērijiem un kārtību, kādā 2022. gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.1.6. un 3.2. apakšpunktu, Ministru kabineta 10.12.2019. noteikumiem Nr. 590 “Noteikumi par pašvaldību aizņēmumiem un galvojumiem”, Rīgas domes 01.03.2011. saistošo noteikumu Nr. 114 “Rīgas valstspilsētas pašvaldības nolikums” 110. punktu, Rīgas dome nolemj:

1. Īstenot 2022. gadā šādus Rīgas valstspilsētas pašvaldības investīciju projektus higiēnas prasību nodrošināšanai Rīgas valstspilsētas pašvaldības sešās pirmsskolas izglītības iestādēs un vienā vispārējās izglītības iestādē (turpmāk – Projekti):

	Nr.

p. k.
	Projekta nosaukums 
	Kopējais investīciju projekta finansējums, euro 
	Kopējais aizņēmums, euro 

	1.
	Iekštelpu atjaunošanas darbi higiēnas prasību nodrošināšanai Rīgas pirmsskolas izglītības iestādē “Zīļuks” Hipokrāta ielā 25A
	88 829,65
	75 505,20

	2.
	Iekštelpu atjaunošanas darbi higiēnas prasību nodrošināšanai Rīgas 251. pirmsskolas izglītības iestādē “Mežciems” Mežciema ielā 43A
	63 315,15
	53 817,88

	3.
	Iekštelpu atjaunošanas darbi higiēnas prasību nodrošināšanai Rīgas 36. pirmsskolas izglītības iestādē Lugažu ielā 8 
	115 043,76
	97 787,20

	4.
	Teritorijas atjaunošanas darbi higiēnas prasību nodrošināšanai Rīgas 141. pirmsskolas izglītības iestādē “Kastanītis” Stērstu ielā 19
	79 331,94
	67 432,15


	5.
	Teritorijas atjaunošanas darbi higiēnas prasību nodrošināšanai Rīgas 275. pirmsskolas izglītības iestādē “Austriņa” Dižozolu ielā 6
	125 394,05
	106 584,94

	6.
	Teritorijas atjaunošanas darbi higiēnas prasību nodrošināšanai Rīgas 154. pirmsskolas izglītības iestādē Andromedas gatvē 3
	140 124,01
	119 105,41

	7.
	Teritorijas atjaunošanas darbi higiēnas prasību nodrošināšanai Rīgas Juglas vidusskolā Malienas ielā 89 
	175 634,35
	149 289,20



2. Pilnvarot Rīgas domes Pilsētas attīstības departamentu Rīgas valstspilsētas pašvaldības vārdā iesniegt Projektu pieteikumus Vides aizsardzības un reģionālās attīstības ministrijā.

3. Noteikt, ka par Projektu īstenošanu atbildīgā iestāde ir Rīgas domes Īpašuma departaments.

4. Ņemt aizņēmumu no Valsts kases 2022. gadā Projektu īstenošanai.
5. Noteikt šādus aizņēmuma saistību izpildes termiņus:

5.1. aizņēmumu atmaksas termiņš ir līdz 10 gadiem;

5.2. pamatsummas atliktais maksājums ir līdz trim gadiem.

6. Uzdot Rīgas domes Īpašuma departamentam aizņēmumu pieteikumu sagatavošanai par Projektiem iesniegt Rīgas domes Finanšu departamentā šādus dokumentus:

6.1. līgumus, kas iepirkumu rezultātā noslēgti ar izvēlētajiem piegādātājiem;

6.2. aizņēmumu pieprasījumu ekonomiskos pamatojumus;

6.3. Projektu īstenošanas naudas plūsmas plānus atbilstoši darbu izpildes grafikiem.

7. Pilnvarot Rīgas domes Finanšu departamenta direktoru pēc Ministru kabineta rīkojuma pieņemšanas par Projektu atbalstīšanu valsts aizdevuma piešķiršanai Covid-19 izraisītās krīzes seku mazināšanai un novēršanai un 6. punktā minēto dokumentu saņemšanas Rīgas valstspilsētas pašvaldības vārdā:

7.1. iesniegt Projektu aizņēmumu pieteikumus Pašvaldību aizņēmumu un galvojumu kontroles un pārraudzības padomē;

7.2. noslēgt aizdevuma līgumus ar Valsts kasi;

7.3. lemt par noslēgtajos aizdevuma līgumos iekļauto aizdevuma nosacījumu maiņu, tajā skaitā aizdevuma atmaksas grafika un aizdevuma procentu likmes maiņu, iesniedzot nepieciešamos dokumentus Pašvaldību aizņēmumu un galvojumu kontroles un pārraudzības padomē un/vai Valsts kasē, un veikt nepieciešamos grozījumus aizdevuma līgumā.

8. Garantēt aizņēmuma atmaksāšanu, paredzot aizņēmuma atmaksāšanai nepieciešamos līdzekļus Rīgas valstspilsētas pašvaldības budžetā turpmākajos gados.

9.  Rīgas domes Īpašuma departaments, Rīgas domes Pilsētas attīstības departaments un Rīgas domes Finanšu departaments ir atbildīgi par lēmuma izpildi.
Rīgas domes priekšsēdētājs

  



                                 M. Staķis

Silava 67026286

